मीडिया रिपोर्ट्स के मुताबिक, राजीव गांधी से पहले अहमद पटेल ने इंदिरा गांधी का भी भरोसा जीता था। अहमद पटेल ने इंदिरा गांधी से तब नजदीकियां बढ़ाई थीं, जब 1977 के लोकसभा चुनावों में कांग्रेस की हार हुई थी। तब इंदिरा गांधी भी चुनाव हार गई थीं। लेकिन तब अहमद पटेल भरूच से सांसद चुने गए थे। उस समय अहमद पटेल ने अपने साथ सनत मेहता के साथ मिलकर इंदिरा गांधी को भरूच बुलाया था। इसके बाद अहमद पटेल, इंदिरा गांधी के करीबी लोगों में शामिल हो गए।